**Tema: Sosiale medier**

Repetere fra temasamling med Barnevakten. Hva husker dere? Si en ting hver, og snakke rundt dette.

Bruke spørsmålene nedenfor ut fra hva de er opptatt av og hvor mye tid vi har.

* Du har ansvar for det du sender videre med mobilen eller deler på andre måter.

Har du angret på noe du har videresendt eller delt om deg selv eller andre?

Hvorfor angret du i så fall?

Har du noen gang opplevd at andre har videresendt eller delt noe om deg som du ikke likte? Hva gjorde du da?

* På mange tjenester og apper kan du skrive ting med fullt navn, eller du kan bruke et kallenavn. Det kan også de du møter der gjøre.

Har du noen gang snakket med noen du ikke kjenner på slike steder?

Synes du det er greit å sende bilder og annen personlig informasjon til de du blir kjent med på disse tjenestene? Hvilke problemer kan oppstå?

Gjør du noe for å sjekke hvem de du blir kjent med er, og om de er på din alder? Hva i så fall?

* Er det noe som er bra/ikke bra med å være med på sosiale medier?
* Det er store forskjeller fra skole til skole og fra familie til familie om hvilke regler de har for bruk av nett og mobil.

Er det viktig å ha regler for bruk av nett og mobil hjemme og på skolen? Hvorfor/hvorfor ikke?

* Mange har opplevd ubehagelige ting på digitale medier. Det kan være mobbing, utestenging, uønskede eller ubehagelige meldinger eller ufine kommentarer. Diskuter:

Hva kan dere gjøre for å unngå slike opplevelser?

Bør man tåle mer i digitale medier (for eksempel gjennom apper på mobilen eller når dere gamer) enn ellers i livet? Er det noen grunn til at man skal kunne oppføre seg annerledes på sosiale medier enn ellers? Hvorfor/hvorfor ikke?

* Har dere sett eksempler på skjult mobbing? Hvilke?

Har noen opplevd noe ubehagelig de vil dele med klassen? Hva gjorde dere for å håndtere det?

Lag forslag til regler for hvordan dere ønsker at man skal oppføre seg mot hverandre når man bruker digitale verktøy (mobil, pc, spill). Kom også med forslag til hva dere kan gjøre for å stoppe negative digitale hendelser.

* Noen påstår at digitale verktøy har gjort det enklere å ødelegge for, plage eller mobbe andre.

Hva mener du?

Blir du litt tøffere når du bruker mobil, pc eller spill enn når du snakker direkte med andre personer? Hvorfor / hvorfor ikke?

Oppfører du deg annerledes når du vet at du er helt anonym?

Hva tenker du er forskjellen på mobbing og annen plaging?